stanford-oval/wikipedia huggingface dataset:
Charles De Coster

| Charles De Coster |
| --- | --- |
 Charles De Coster
Henkilötiedot
Syntynyt: 1827
Kuollut: 1879 (51–52 vuotta)
Kansalaisuus:  Belgia
Ammatti:  kirjailija
Kirjailija
Äidinkieli: ranska
Tuotannon kieli: ranska
Aiheesta muualla
Löydä lisää kirjailijoitaKirjallisuuden teemasivulta
Charles De Coster (1827−1879) oli belgialainen kirjailija. Hän valitsi aiheensa etupäässä 1500-luvun henkisestä elämästä. Hän julkaisi kirjoituksia ensi kerran Revue trimestrielle -aikakauskirjassa. Hänen ensimmäiset varsinaiset kaunokirjalliset julkaisunsa ovat Légendes flamandes (1856−1857) ja Contes brabançons (1861), joista jälkimmäinen on värikäs kansanelämän kuvaus.
Charles de Costerin muistopatsas Brysselissä.
Vanhaan saksalaiseen tarinaan Till Eulenspiegel perustuvasta Costerin tragikoomisesta mestariteoksesta La légende de Tiel Uylenspiegel et de Lamme Goodzak (1867) on tullut Belgian kansallisromaani. Hänelle on pystytetty muistopatsas Brysseliin.
Costerin novellia "Légende d'Ulenspiegel" on Luigi Dallapiccola hyödyntänyt kirjoittaessaan oopperansa Vanki librettoa.
De Coster oli vapaamuurari.
Suomennetut teokset

Vastanaineet: romaani, suom. Kaarlo Kajander, Hämeenlinna: Karisto 1926
Aiheesta muualla

Kuvia tai muita tiedostoja aiheesta Charles De Coster Wikimedia Commonsissa
Canada / Sinä puhut, minä vaikenen

| ”Canada / Sinä puhut, minä vaikenen” S> E.X. |
| --- | --- | --- |

Singlen tiedot
 Albumilta: S.E.X.
 Julkaistu: 1987
 Formaatti: 7" vinyyli
 Tyylilaji: suomirock
 Levy-yhtiö: Bang Trax
Listasijoitukset
  Suomen virallinen lista: 15.
S.E.X.:n muut singlet
| ”Uuden aamun kitarat / Mikä olen nyt” 1987 | ”Canada / Sinä puhut, minä vaikenen” 1987 | ”Liftari / Vierivä kivi” 1987 |
Canada / Sinä puhut, minä vaikenen on Pertti Neumannin johtaman S.E.X.-yhtyeen toinen singlejulkaisu vuodelta 1987. Se nousi Suomen virallisen listan sijalle 15.
Kappaleet

Canada
Sinä puhut, minä vaikenen
Kokoonpano

Pertti Neumann – laulu
Pepe Laaksonen – kitara
Jussi Kinnunen – basso
Jari-Pekka Laaksonen – rummut
Callao (1888)

| Callao |
| --- | --- |

Aluksen vaiheet
Rakentaja:  Cavite, Filippiinit
Laskettu vesille:  1888
Tekniset tiedot
Uppouma:  201 t
Pituus:  34,59 m
Leveys:  5,31 m
Syväys:  2,03 m
Koneteho:  220 ihp
Nopeus:  10 solmua
Miehistöä:  35
Aseistus
Aseistus:  1 × BL 87 mm/27 -tykki 1 × 37 mm/20 tykki
Callao oli Espanjan laivaston vuonna 1888 valmistettu teräsrunkoinen Samar-luokan tykkivene, joka oli suunniteltu palvelemaan Filippiineillä.
Valmistus

Alus tilattiin Cavitesta Filippiineiltä. Alus valmistui vuonna 1888.
Palvelus

Espanjan-Yhdysvaltain sodan alkaessa alus oli Luzonilla. Alus saapui 12. toukokuuta Manilanlahteen, jolloin Yhdysvaltain laivaston USS Raleigh valtasi aluksen. Aluksen miehistöksi siirrettiin Deweyn laivueen henkilöstöä ja sen päälliköksi nimettiin luutnantti B. Tappan.
Alus otettiin palvelukseen 2. heinäkuuta 1898 ja se osallistui 13. elokuuta hyökkäykseen Manilaan, missä se kuului vasempaan sivustaan. Maavoimat kiitteli aluksen tehokasta tykistötukea. Sotatoimien päätyttyä alus jatkoi palvelustaan Yhdysvaltain Filiippiinien sodassa. Alus myytiin romutettavaksi Manilassa 13. syyskuuta 1923.
Carolina Panthers

| Carolina Panthers |
| --- | --- |

Lempinimet:  The Cardiac Cats
Perustettu:  1993
Kotikenttä:  Memorial Stadium, Clemson (1995)  Bank of America Stadium (1996–)
– kaupunki:  Charlotte, Pohjois-Carolina
Maskotti:  Sir Purr
Värit:  Musta, sininen ja hopea
Omistaja:  David Tepper
Toimitusjohtaja:  Dan Morgan
Päävalmentaja:  Dave Canales
Saavutukset
Liigamestaruudet:  0
Konferenssin mestaruudet:  2 *NFC: 2003, 2015
Divisioonan mestaruudet:  6 *NFL West: 1996 NFC South: 2003, 2008, 2013, 2014, 2015
Liigahistoria
NFL aloitusvuosi:  1995
Divisioonahistoria:  National Football Conference (1995–) NFC West (1995–2001)  NFC South (2002–)
Infobox OKNimi-testi OK: 
Carolina Panthers on Yhdysvalloissa NFL:ssä pelaava amerikkalaisen jalkapallon seura. Se pelaa National Football Conferencen eteläisessä divisioonassa, NFC Southissa. Seuran kotipaikka on Charlottessa, Pohjois-Carolinan osavaltiossa. Panthers perustettiin vuonna 1993 ja se aloitti pelaamisen NFL:ssä kaksi vuotta myöhemmin, kaudella 1995, samaan aikaan Jacksonville Jaguarsin kanssa.
Panthers on voittanut NFC:n konferenssimestaruuden kahdesti, kausina 2003 ja 2015, ja divisioonansa kuudesti (kausina 1996, 2003, 2008 ja 2013–2015).
Panthers pelaa kotiottelunsa Bank of America Stadiumilla, jonne mahtuu yli 75 000 katsojaa. Joukkueen harjoitusleirin pitopaikka on Spartanburgin kaupungissa sijaitseva Wofford College.
Seuran omistaa David Tepper. Carolina Panthers oli vuonna 2023 Forbesin listauksessa maailman 39. arvokkain urheiluseura 4,1 miljardin dollarin arvolla.
Aiheesta muualla

Carolina Panthersin virallinen verkkosivusto (englanniksi)
Charles Lightoller

Charles Lightoller
Charles Herbert Lightoller (30. maaliskuuta 1874 – 8. joulukuuta 1952) oli brittiläinen merimies, joka tunnetaan parhaiten matkustajalinjalaiva RMS Titanicin toisena perämiehenä.
Lightollerin vuoro komentosillalla loppui tuntia ja neljääkymmentäviittä minuuttia ennen törmäystä jäävuoreen. Hän oli hytissään kun laiva törmäsi jäävuoreen. Myöhemmin neljäs perämies Boxhall kiiruhti hakemaan hänet hytistään kannelle. Tajuttuaan tilanteen Lightoller alkoi heti avustaa matkustajien siirtämisessä pelastusveneisiin. Hän johti pelastusveneiden vesillelaskua paapuurin puolella, kun taas ensimmäinen perämies William Murdoch oli vastuussa tyyrpuurin puolella.
Lightoller tulkitsi ”naiset ja lapset ensin” -käskyä tiukemmin kuin muut pelastusveneitä lastanneet Titanicin upseerit ja kieltäytyi päästämästä miespuolisia matkustajia lainkaan pelastusveneisiin, vaikka niihin olisi jäänyt tyhjiä paikkoja. Hän johti viimeksi pelastuslautta B:n valmistelua, kunnes kannelle tulvinut vesi vei sen mukanaan, minkä seurauksena hän joutui veden alle. Lightoller nousi pintaan ja ui ympärikääntyneen pelastuslautta B:n luo ja sai otteen veneestä samalla kun laivan etummainen savupiippu romahti luoden suuren aallon, joka pyyhkäisi ympärikääntyneen veneen matkustajineen kauemmaksi laivasta. Lightoller ja muut pelastuslautta B:n päälle kiivenneet pelastettiin lopulta veneeseen 12, josta hän nousi viimeisenä matkustajana Carpathialle. Turman jälkeen Lightoller todisti onnettomuudesta Christian Science Journalille kiittäen Jumalaa pelastumisestaan. Lightoller kirjoitti myöhemmin päiväkirjan kokemuksistaan Titanicilla.
Myöhemmin Lightoller toimi RMS Oceanicin perämiehenä ja Kuninkaallisessa laivastossa ensimmäisessä maailmansodassa. Lightoller oli myöhemmin osallisena Dunkirkin operaatiossa avustamassa sotilaiden evakuointia Ranskasta. Lightoller kuoli sydänkohtaukseen 78-vuotiaana vuonna 1952. Hänen ruumiinsa tuhkattiin ja siroteltiin Mortlake Crematoriumiin Richmondiin, Lontooseen.
Vuoden 1997 elokuvassa Titanic Lightolleria näytteli Jonathan Phillips. Elokuvassa Lightoller nähdään varoittamassa kapteeni Smithiä jäävuoren havaitsemisesta ja pitämässä kiinni pelastuslautta B:stä etummaisen savupiipun romahdettua.
Broome

| Broome |
| --- | --- |

Valtio:  Australia
Osavaltio:  Länsi-Australia
Väkiluku (2016):  13 984
Infobox OKVirheellinen NIMI-arvo: 
Broome on satamakaupunki Australiassa Länsi-Australian osavaltiossa. Kaupungissa oli lähes 14 000 asukasta vuoden 2016 väestönlaskennassa.
Maantiede

Broome sijaitsee Australiassa Länsi-Australian osavaltiossa Intian valtameren Roebuckinlahden pohjoisrannalla. Osavaltion pääkaupunki Perth sijaitsee 2 240 kilometriä lounaaseen.
Maantiede > Ilmasto

Broomessa on Köppenin ilmastoluokituksen mukaan subtrooppinen aroilmasto. Vuoden ympäri on kuumaa, kesällä on sadekausi ja talvisin kuivakausi. Yli 50 viimeisimmän vuoden ajanjaksolla kaupungin vuoden keskilämpötila on noin 27 °C ja keskimääräinen sademäärä 560 millimetriä. Joulukuu on lämpimin kuukausi. Silloin vuorokauden keskilämpötila on noin 31 °C. Viilein kuukausi on heinäkuu, jolloin keskilämpötila on noin 21 °C. Sateisin kuukausi on tammikuu, jolloin sataa keskimäärin noin 170 millimetriä. Elokuu puolestaan on kuivin kuukausi. Silloin keskimääräinen sadanta on 3 millimetriä.
Aiheesta muualla

Kuvia tai muita tiedostoja aiheesta Broome Wikimedia Commonsissa
Cascavel

| Cascavel |
| --- | --- |

 Cascavel
 Koordinaatit: 24°57′20″S, 53°27′19″W 
Valtio:  Brasilia
Osavaltio:  Paraná
Hallintoalue (Mesorregião):  
Korkeus:  781 m
Väkiluku (2010):  270 049
Aikavyöhyke:  UTC-3
 
 http://www.cascavel.pr.gov.br 
Infobox OKVirheellinen NIMI-arvo: 
Cascavel on kaupunki Brasiliassa, Paranán osavaltiossa. Vuonna 2010 kaupungissa oli noin 270 000 asukasta.
Kaupungin nimi on portugalia ja tarkoittaa kalkkarokäärmettä.
Aiheesta muualla

Kuvia tai muita tiedostoja aiheesta Cascavel Wikimedia Commonsissa
Claudius Hedman

Claudius Hedman (3. elokuuta 1680 Härnösand Ruotsi – 1. helmikuuta 1765 Vaasa) oli ruotsalaissyntyinen pappi ja suomen kielen harrastaja.
Hedmanin vanhemmat olivat suutarimestari Pietari Niilonpoika  Edman ja Elisabeth Rahm. Ylioppilaaksi Uppsalassa tullut Hedman valmistui maisteriksi 1707 ja vihittiin papiksi 1709. Hän työskenteli ensin kreivi Carl Piperin kotikappalaisena ja sitten vuodesta 1712 Tukholman Klaran seurakunnan kappalaisena. Hedman siirrettiin 1720 Vaasan ja Mustasaaren kirkkoherraksi. Hän oli lääninrovasti Suupohjassa ja Vaasan koulun tarkastaja. Hedman oli vuosina 1726–1751 kuusi kertaa valtiopäivillä ja vuonna 1751 myös sekreettivaliokunnassa. Hän kokosi suomalaisen sanakokoelman, jota Daniel Juslenius käytti 1745 julkaisemansa Finsk orda-boks försök -sanakirjan pohjana.
Hedmanin puoliso vuodesta 1712 oli Anna Kristiina Wallman. Pariskunnan kasvattama Hedmanin sisarenpoika Pietari Röring (Hägg) otti Hedmanin sukunimen ja seurasi kasvatti-isäänsä Mustasaaren kirkkoherrana.
Aiheesta muualla

Hedman, Claudius Tietosanakirja osa 3, palsta 203, Tietosanakirja-osakeyhtiö 1911
Cheeta

Cheeta.
Cheeta on fiktiivinen simpanssihahmo, joka esiintyi Tarzan-elokuvissa 1930–1960 -luvuilla sekä Tarzan-televisiosarjassa 1966–1968. Hahmo luotiin elokuvia varten; Edgar Rice Burroughsin kirjoittamissa alkuperäisissä Tarzan-kirjoissa Cheetaa ei mainita. Sen sijaan Nkima-niminen marakatti on tärkeässä osassa kirjoissa.
Julkisuudessa on esitetty ristiriitaisia väitteitä siitä, mikä tai mitkä simpanssiyksilö(t) esiintyivät Johnny Weissmullerin tähdittämissä Tarzan-elokuvissa 1930–1940 -luvulla. Erään väitteen mukaan kyseinen simpanssi oli nimeltään Cheetah-Mike (1931–2011) ja toisen väitteen mukaan Cheeta-niminen simpanssi (1932–2022). Mikäli mainitut simpanssit olisivat väitetyn ikäisiä, ne olisivat kaksi maailman vanhimmaksi elänyttä simpanssia. Simpanssit eivät tutkijoiden mukaan juuri elä edes 70-vuotiaaksi.
Washington Post -lehden toimittajan R. D. Rosen vuonna 2008 kirjoittaman artikkelin mukaan Tarzan-elokuvissa Cheetan roolissa käytettiin aina useampaa eri simpanssia riippuen siitä, minkälaisia taitoja kohtauksessa tarvittiin. Artikkelin mukaan vuonna 1932 syntyneeksi väitetty Cheeta-simpanssi olisi syntynyt vasta vuoden 1960 tienoilla.
Aiheesta muualla

National Geographicin juttu Cheetasta
http://cheetathechimp.org/
Kirjallisuus

Minä Cheeta. Omaelämäkertaselvennä
Chicagon osavaltionyliopisto

Chicagon osavaltionyliopisto (engl. Chicago State University) eli CSU on Yhdysvaltojen Illinoisin osavaltion ylläpitämä yliopisto Chicagossa. Se on perustettu vuonna 1867. Vuonna 2009 yliopistossa oli noin 7200 opiskelijaa.
CSU:n urheilujoukkueen nimi on Cougars eli puumat. Se pelaa koripalloa korkealla tasolla.
Aiheesta muualla

CSU Virallinen kotisivu
Go CSU Cougars Virallinen urheilusivu
Kuvia tai muita tiedostoja aiheesta Chicagon osavaltionyliopisto Wikimedia Commonsissa
Bugbear Entertainment

| Bugbear Entertainment |
| --- | --- |

Yritysmuoto:  osakeyhtiö
Perustettu:  2000
Toimitusjohtaja:  Janne Sakari Alanenpää
Puheenjohtaja:  Janne Sakari Alanenpää
Kotipaikka:   Helsinki, Suomi
Toimiala:  videopeliteollisuus
Tuotteet:  Rally Trophy FlatOut-pelisarja  Ridge Racer Unbounded Wreckfest
Liikevaihto:  3,96 milj. euroa (2014)
Henkilöstö:  28 (2014)
Omistaja:  THQ Nordic
Kotisivu:  www.bugbear.fi
Infobox OKVirheellinen NIMI-arvo: 
Bugbear Entertainment on suomalainen videopelejä kehittävä yritys, joka on tunnettu erityisesti ajopelien kehittäjänä. Yritys on perustettu vuonna 2000, ja sen kotipaikka on Helsinki.
Yrityksen tuotteisiin kuuluu FlatOut -pelisarja, jota julkaisi Empire Interactive. Oikeudet sarjan immateriaalioikeuksiin ja sarjan kehitys ovat siirtyneet toisille kehittäjille Empiren mentyä konkurssiin.
Historia

Bugbearin kantamuoto Carts Entertainment perustettiin jo vuonna 1997. Take-Two Interactive halusi julkaista Carts Entertainmentin Wipeout-henkisen kaahailupelin, jota he olivat markkinoineet Lontoon ECTS-messuilla. Julkaisija halusi kulkuneuvoihin renkaat, eikä ohjausta saatu muutoksien jälkeen toimimaan kunnolla. Vuonna 1999 julkaistu Thrust, Twist’n Turn sai huonon vastaanoton kriitikoilta. Carts Entertainmentin tarina loppui pelin julkaisuun, sillä kehittäjät eivät halunneet enää tehdä töitä Take-Twolle. Yrityksellä oli tuolloin myös TV-peli Pirate Ships (1998) MoonTV:lle
Janne Alanenpää suunnitteli Tatu Blombergin kanssa toisenlaista peliä Thrust, Twist’n Turnin grafiikkamoottorin päälle, mutta hankkeen saamiseksi käyntiin heidän piti perustaa uusi yritys, Bugbear. Rallipelin prototyyppi valmistui puolessa vuodessa, ja sitä lähdettiin esittelemään Lontoon ECTS-messuille. Julkaisusopimus tehtiin itävaltalaisen JoWood-yrityksen kanssa. Se tarjosi tuplasti pelin tuotantobudjetin verran rahaa ja maksoi heti alkuun puolet summasta, mikä helpotti pienen yrityksen toimintaa huomattavasti. Vuonna 2001 julkaistu Rally Trophy myi yli 600 000 kappaletta ja sai kriitikoilta hyvän vastaanoton. Jatko-osaa ei ehditty tehdä, sillä JoWood ajautui ongelmiin pörssissä. Tyhjän päälle pudonnut Bugbear kehitti Activision Value -julkaisijalle Yhdysvaltain markkinoille suunnatun Tough Trucks -autopelin.
Seuraavaksi Bugbear alkoi kehittää jokamiesluokasta vaikutteita saanutta FlatOut-autopeliä, jolle ei löytynyt julkaisijaa ellei sitä kehittänyt samaan aikaan myös konsoleille. Blomberg käänsi pelimoottorin PlayStation 2:lle, ja kahdessa kuukaudessa pelin esittelyversio konsolille oli valmis. Julkaisija Empire oli käännöksestä innoissaan ja saapui seuraavalla viikolla Suomeen, jolloin julkaisusopimus allekirjoitettiin. Vuonna 2004 julkaistu FlatOut menestyi niin hyvin, että jatko-osan kehittäminen oli selvää.
Vuonna 2012 julkaistiin Bugbearin kehittämä Ridge Racer Unbounded, joka on osa Namcon Ridge Racer -pelisarjaa. Peli kehitettiin Namco Bandain japanilaisen työryhmän kanssa yhteistyössä.
Bugbear kehitti usean vuoden ajan Wreckfest-ajopeliä, joka julkaistiin Steam-palvelussa ennakkojulkaisuna vuonna 2014. Vuonna 2016 yritys julkaisi ensimmäisen pelattavan version pelistä Stuntfest pelistä early access -julkaisuna. Wreckfest on julkaistu virallisesti kesäkuussa 2018.
Loppuvuodesta 2018 ilmoitettiin THQ Nordicin ostaneen enemmistöosuuden Bugbearin osakkeista.
Elokuussa 2024 ilmoitettiin Wreckfestin jatko-osasta Wreckfest 2. Seuraajassa kerrotaan olevan muun muassa parannettu simulaatio ja enemmän muokattavuutta.
Pelit

Bugbear Entertainment
| Julkaisupäivä | Nimi | Lajityyppi | Julkaisija | Alusta |
| --- | --- | --- | --- | --- |
| 2001 | Rally Trophy | Ralli-teemainen simulaatiopeli | JoWooD Productions | Microsoft Windows |
| 2003 | Tough Trucks | Monster truck -ajopeli | Activision | Microsoft Windows |
| 2004 | FlatOut | Arcade-ajopeli | Empire Interactive | Microsoft Windows, PlayStation 2, Xbox |
| 2005 | Glimmerati | Arcade-ajopeli | Nokia | N-Gage |
| 2006 | FlatOut 2 | Arcade-ajopeli | Empire Interactive | Mac OS X, Microsoft Windows, PlayStation 2, Xbox |
| 2007 | FlatOut: Ultimate Carnage | Arcade-ajopeli | Empire Interactive | Microsoft Windows, Xbox 360 |
| 2007 | Sega Rally Revo | Ajopeli | Sega | PlayStation Portable |
| 2012 | Ridge Racer Unbounded | Ajopeli | Namco Bandai Games | Microsoft Windows, PlayStation 3, Xbox 360 |
| 2018 | Wreckfest | Ajopeli | Bugbear Entertainment, THQ Nordic | Microsoft Windows, PlayStation 4, PlayStation 5, Xbox One |
| 2016 (alpha) | Stuntfest |  | Bugbear Entertainment | Microsoft Windows |
| TBA | Wreckfest 2 |  |  |  |
Carts Entertainment
| Julkaisupäivä | Nimi | Lajityyppi | Julkaisija | Alusta |
| --- | --- | --- | --- | --- |
| 1999 | Thrust, Twist + Turn |  | Take-Two Interactive Software, Inc. | Windows |
Aiheesta muualla

Bugbear Entertainmentin viralliset sivut
Bugbear Entertainment
Rally Trophy
Tough Trucks
FlatOut
Glimmerati
FlatOut 2
FlatOut: Ultimate Carnage
Sega Rally Revo
Ridge Racer Unbounded
Wreckfest
City (taideteos)

City on amerikkalaisen ympäristötaiteilija Michael Heizerin valtava maataideteos Nevadan osavaltiossa Yhdysvalloissa. Se sijaitsee syrjäisellä Basin and Rangen suojelualueella, noin 250 kilometriä Las Vegasista pohjoiseen. Heizer aloitti teoksen rakentamisen vuonna 1970 ja sai sen valmiiksi 50 vuotta myöhemmin; virallinen paljastamistilaisuus oli 2. syyskuuta 2022.
City on valtavista maamassoista ja betonirakenteista muodostuva kokonaisuus, joka on pituudeltaan yli 2,4 kilometriä ja leveydeltään 800 metriä. Sen mittasuhteita on verrattu Pohjois-Amerikan intiaanien kumpuihin, Mesoamerikan intiaanien kaupunkeihin ja muinaisten egyptiläisten temppeleihin. Teosta pääsee toistaiseksi katsomaan vain opastetuilla kierroksilla, joille edellytetään ennakkovarausta.
Cheick Diabaté

| 0 | 1 | 2 |
| --- | --- | --- |

Henkilötiedot
Koko nimi: Cheick Tidiane Diabaté
Syntymäaika: 25. huhtikuuta 1988 (ikä 36)
Syntymäpaikka: Bamako, Mali
Pelipaikka: hyökkääjä
Pituus: 194 senttimetriä
Seura
Seura:  Bordeaux
Pelinumero: 14
Junioriseurat
2000–2006 2006–2008:  Centre Salif Keita  Bordeaux
Seurat
| Vuodet | Seura | O (M) |
| 2008– 2008–2009 2009–2010 |  Bordeaux → AC Ajaccio → Nancy | 42 (12) 30 (14) 2 (0) |
Maajoukkue
| 2005– |  Mali | 23 (11) |
 Seurajoukkueuran tilastot kattavat vain kansalliset sarjat, päivitetty 18. tammikuuta 2013.  Maajoukkueuran tilastot päivitetty 18. tammikuuta 2013.
| Mitalit> Maa:   Mali.Miesten jalkapallo.AM-kilpailut  | Mitalit> Maa:   Mali.Miesten jalkapallo.AM-kilpailut  | Mitalit> Maa:   Mali.Miesten jalkapallo.AM-kilpailut  | Maa:   Mali> Miesten jalkapallo. |
| --- | --- | --- | --- |
|  Pronssia | Gabon-Päiväntasaajan Guinea 2012 | Jalkapallo |  |
Cheick Diabaté (s. 25. huhtikuuta 1988 Bamako, Mali) on malilainen jalkapalloilija. Hyökkääjänä pelaava Diabaté edustaa Ranskan Ligue 1:ssa Bordeaux'ta.
Maajoukkueura

Diabaté on edustanut Malia vuodesta 2005 lähtien. Hänet valittiin ensimmäisiin arvokisoihinsa vuoden 2012 Afrikan-mestaruuskisoihin. Hän saavutti turnauksen päätteeksi pronssia, kun Mali voitti Ghanan maalein 0–2. Diabaté oli myös Malin ja kisojen paras maalintekijä kolmella osumalla.
Cecilia Wikström

| Cecilia Wikström |
| --- | --- |

Henkilötiedot
Syntynyt: 17. lokakuuta 1965 Turtola, Ruotsi
Kansalaisuus:  Ruotsi
Ammatti:  Pappi
Poliitikko
Puolue:  Ruotsi: Liberaalit   EU: Euroopan liberaalidemokraattien liiton ryhmä
Asema:  Euroopan parlamentin jäsen   (2009-2014, 2014-2019)   Kansanedustaja Ruotsin valtiopäivillä   (2002 – 2009)
Uskonto:  Luterilaisuus (Ruotsin kirkko)
Aiheesta muualla
Virallinen sivu
Cecilia Wikström (s. 17. lokakuuta 1965 Turtola, Ruotsi) on ruotsalainen poliitikko ja pappi. Hän oli kansanedustaja Ruotsin valtiopäivillä vuosina 2002–2009 ja Euroopan parlamentin jäsen vuosina 2014–2019. Hän on ruotsalaisen Liberaalit, entisen Kansanpuolue liberaalit -puolueen jäsen ja edustaa Euroopan liberaalidemokraattien liiton ryhmä eli ALDE-parlamenttiryhmää Euroopan parlamentissa. Wikström on ammatiltaan pappi Ruotsin kirkossa.
Poliittinen ura

Ollessaan kansanedustajana Ruotsin valtiopäivillä hän kulttuurivaliokunnan varapuheenjohtajana vuodesta 2006 kunnes tuli valituksi Euroopan parlamenttiin 2009. Kansanedustajana Wikström muun muassa ehdotti kulttuurikaanonin luomista Ruotsille Tanskan mallin mukaisesti. Wikström kannattaa Ruotsin liittymistä sotilasliitto Naton täysjäseneksi.
Euroopan parlamenttiin Wikström tuli valituksi ensimmäisen kerran europarlamenttivaaleissa 2009 ja uudelleen 2014. Ensimmäisellä vaalikaudellaan 2009–2014 hän oli oikeudellisten asioiden valiokunnan, kansalaisvapauksien sekä oikeus- ja sisäasioiden valiokunnan ja muutaman kuukauden vuonna 2012 myös vetoomusvaliokunnan jäsen. Toisella vaalikaudellaan 2014–2019 hän oli vetoomusvaliokunna puheenjohtaja ja vuodesta 2017 valiokuntien puheenjohtajakokouksen puheenjohtaja, sekä jäsenenä useassa valio- ja valtuuskunnassa. Lisäksi hän on jäsenenä homojen, lesbojen, biseksuaalien, transihmisten ja intersukupuolisten (HLBTI) oikeuksia käsittelevässä Euroopan parlamentin laajennetussa työryhmässä. Euroopan parlamentin laajennetut työryhmät ovat parlamentin jäsenten muodostamia, parlamentin tunnustamia yhteenliittymiä, joilla ei kuitenkaan ole virallista valtaa.
Wikström oli Euroopan parlamentin esittelijä Dublinin sopimusta käsiteltäessä. Hän kannattaa sopimuksen säilyttämistä, mutta Euroopan komission esitykseen tarvitaan hänen mielestään muutoksia etenkin alaikäisten aseman parantamiseksi. Vuonna 2011 Wikström oli moittinut Ruotsin ulkoministerin Carl Bildtin ja maahanmuuttoministeri Tobias Billströmin kommentteja irakilaisten pakolaisten Ruotsiin pääsemisen hankaloittamisesta, kuvaillen kommenttien sanamuotoja kammottaviksi.
Julkaisuja

När livet går sönder: en bok om kriser och hur vi möter dem.  Uppsala:  Uppsala Publishing House, 2004.  Libris 9687053.  ISBN 9170052719.  (ruotsiksi)
I tillitens tecken.  Uppsala:  Uppsala Publishing House, 2006.  Libris 10166523.  ISBN 91-7005-299-9.  (ruotsiksi)
Aiheesta muualla

Viralliset verkkosivut (Arkistoitu – Internet Archive)
Cecilia Wikström Euroopan parlamentin jäsenet. Euroopan parlamentti.
Esittelysivu parlamenttiryhmän sivuilla
Chicagon lääkärit

| Chicagon lääkärit> Chicago Hope |
| --- | --- |
 Kausien 1–6 dvdboxin kansikuva
Tyyli:  draama
Kestoaika:  60 min
Luoja(t):  David E. Kelley
Pääosissa:   Christine Lahti  Adam Arkin  Héctor Elizondo  Mark Harmon  Barbara Hershey  Peter Berg  Thomas Gibson  Rocky Carroll  Mandy Patinkin  Jayne Brook  Lauren Holly  Carla Gugino 
Alkuperämaa:   Yhdysvallat
Alkuperäiskieli:  englanti
Verkko:    CBS   MTV3 
Esitetty:  18. syyskuuta 1994 – 4. toukokuuta 2000
Tuotantokausia:  6
Jaksoja:  141
Aiheesta muualla
IMDb 
Chicagon lääkärit (engl. Chicago Hope) oli vuosina 1994–2000 esitetty sairaalasarja. Sarja kertoo sairaalasta nimeltä Chicago Hope ja sen henkilökunnasta. Sarjan on luonut David E. Kelley. Yhdysvalloissa sarjaa esitettiin CBS:llä. Sarjan näyttelijäkaarti vaihtui kovasti kuuden vuoden aikana.
Näyttelijöitä

| 0 | 1 | 2 |
| --- | --- | --- |
|  Mark Harmon  | … |  tohtori Jack McNeil   |
|  Adam Arkin  | … |  tohtori Aaron Shutt   |
|  Héctor Elizondo  | … |  tohtori Phillip Watters   |
|  Peter Berg  | … |  tohtori Billy Kronk   |
|  Jayne Brook  | … |  tohtori Diane Grad   |
|  Vondie Curtis-Hall  | … |  tohtori Dennis Hancock   |
|  Christine Lahti  | … |  tohtori Kathryn ”Kate” Austin   |
|  Thomas Gibson  | … |  tohtori Danny Nyland   |
|  Rocky Carroll  | … |  tohtori Keith Wilkes   |
|  Mandy Patinkin  | … |  tohtori Jeffrey Geiger   |
|  Roxanne Hart  | … |  Camille Shutt   |
|  Peter MacNicol  | … |  Alan Birch   |
|  Jamey Sheridan  | … |  tohtori John Sutton   |
|  Stacy Edwards  | … |  tohtori Lisa Catera   |
|  Eric Stoltz  | … |  tohtori Robert Yeats   |
|  Barbara Hershey  | … |  tohtori Francesca Alberghetti   |
|  Carla Gugino  | … |  tohtori Gina Simon   |
|  Lauren Holly  | … |  tohtori Jeremy Hanlon   |
|  Alan Rosenberg  | … |  Stu Brickman   |
|  E. G. Marshall  | … |  tohtori Arthur Thurmond   |
|  Roma Maffia  | … |  Angela Giandamenicio   |
Lähde: